Keskellä kesää tuli halla.

Se veti vesilätäköt riitteeseen, jämähti peltojen ylle ja ryhtyi tappamaan viljaa, nauriita, lanttuja ja kaalimaita. Ensimmäisenä yönä pakkasta oli monta astetta, ja vielä seuraavanakin yönä mittari painui nollaan.

Heinäkuun alun lehdissä vuonna 1917 kuvailtiin, kuinka pakkasen panemat perunanvarret olivat muuttuneet aivan mustiksi.